През ноември 1938 г. немският дипломат Ернст фон Рат е убит в Париж от млад евреин. В отговор на това, Гьобелс организира разпалващ антисемитски материал да бъде издаден от пресата, а резултатът е началото на погром. Евреи бива нападани, а синагоги биват рушени из цяла Германия. Ситуацията за евреите се влошава още повече от реч на Гьобелс, която изнася на митинг на партията през нощта на 8 ноември, на която той индиректно призовава партийните членове да подбуждат допълнително насилие срещу евреите. Около 100 евреи са убити, няколко стотици синагоги са повредени или унищожени, а хиляди еврейски магазини са вандализирани в т.нар. Кристална нощ. Около 30 000 евреи са изпратени в концентрационни лагери. Разрушенията стихват след конференция от 12 ноември, на която Гьоринг посочва, че унищожението на еврейска собственост е всъщност унищожението на немска собственост, тъй като тя така или иначе накрая ще бъде конфискувана.